Ներքևում' միջանցքում, ոտնաձայները շատացել էին: Կարծես մի դյուժին Երվանդներ կամակորություն անելով այս ու այն կողմ էին վազում, թխկթխկացնում էին հատակին: Բայց աղմուկի արանքում կարծես հանկարծակի մի ծակող ձայն լսեց, այնքան անսպասելի էր ու կարճ, որ չէր կարող վստահ լինել... կոպիտ ու խեղդված, մի պահ անցնող-գնացող: Այդքանը: Հետո' կրկին լռություն, կարծես այդ ամենը երևակայության արդյունք էր: